pythainlp/thai-wiki-dataset-v4 huggingface dataset:
นภาเดช ธูปะเตมีย์

พลอากาศเอก นภาเดช ธูปะเตมีย์ ชื่อเล่นป้อง เป็นอดีตนายทหารอากาศชาวไทย อดีตผู้บัญชาการทหารอากาศไทย
ประวัติ.
ชีวิตส่วนตัว.
นภาเดชเกิดเมื่อวันที่ 26 มกราคม พ.ศ. 2505 เป็นบุตรของพลอากาศเอก ประพันธ์ ธูปะเตมีย์ ซึ่งเป็นผู้บัญชาการทหารอากาศไทย คนที่ 10 และคุณหญิงวนิดา ธูปะเตมีย์ 
การศึกษา.
นภาเดชจบการศึกษาจากโรงเรียนเตรียมทหาร รุ่นที่ 21 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 28 
การทำงาน.
โดยดำรงตำแหน่งเป็นนักบินเครื่องบินขับไล่ เอฟ 5 และเอฟ 16 เป็นผู้บังคับฝูงบิน 103 ผู้ช่วยทูตทหารอากาศประจำปักกิ่ง ผู้บังคับการกรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช ผู้บังคับการกองบิน 23 รองเจ้ากรมยุทธการทหารอากาศ ผู้บัญชาการกรมควบคุมการปฏิบัติทางอากาศ ประธานคณะที่ปรึกษากองทัพอากาศ กระทั่ง เมื่อวันที่ 1 ตุลาคม พ.ศ. 2564 ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ
ในช่วงดำรงตำแหน่งผู้บัญชาการทหารอากาศ นภาเดชกำลังพิจารณาจัดหาเครื่องบินขับไล่รุ่นใหม่ทดแทนเครื่องบินขับไล่รุ่นเก่าที่ล้าสมัย โดยเสนอเครื่องบินขับไล่เอฟ-35 เพื่อมาทดแทนเอฟ-5 และเอฟ-16 มีการริเริ่มตั้งโครงการในแผนงบประมาณของกองทัพอากาศในปี พ.ศ. 2566 เมื่อมีความต้องการและผลิตมากขึ้นทำให้ราคาลดต่ำลง ด้วยกลไกของการตลาดและการเมือง
ลามูรายาโรฆา

ลามูรายาโรฆา  เป็นกลุ่มอะพาร์ตเมนต์ในเมืองกัลเป ประเทศสเปน สร้างขึ้นตามสถาปัตยกรรมหลังสมัยใหม่ ผลงานออกแบบของสถาปนิกริการ์ดู บูฟิลย์ ในปี 1968 สร้างเสร็จในปี 1973 และมักได้รับการยอมรับว่าเป็นหนึ่งในผลงานชิ้นเอกของบูฟิลย์
ในการออกแบบอาคาร บูฟิลย์ได้ใช้เกาะเศาะบะฮ์ในแอฟริกาเหนือ และรูปแบบสถาปัตยกรรมแบบเมดิเตอร์เรเนียนอาหรับเป็นแบบอ้างอิง งานออกแบบนี้เป็นการตีความใหม่ (reinterpretation) ให้กับเกาะเศาะบะฮ์ในรูปแบบล้ำยุค ผสมผสานองค์ประกอบแบบท้องถิ่น เช่น จัตุรัส บันได และสะพานที่เชื่อมต่ออะพาร์ตเมนต์แต่ละหลังเข้าด้วยกัน นอกจากส่วนที่อยู่อาศัยแล้ว ภายในลามูรายาโรฆายังมีร้านค้าสองร้าน ซาวน่าหนึ่งแห่ง และภัตตาคารหนึ่งแห่งที่ชั้นล่างสุด ส่วนบนดาดฟ้ามีห้องอาบแดดและสระว่ายน้ำสำหรับผู้อยู่อาศัย
คาซาบลังกาทวินเซ็นเทอร์

คาซาบลังกาทวินเซ็นเทอร์  เป็นตึกระฟ้าสองอาคารในกาซาบล็องกา ประเทศโมร็อกโก แต่ละตึกมีความสูง 28 ชั้น ภายในประกอบด้วยร้านค้า สำนักงาน และโรงแรมระดับห้าดาว อาคารตั้งอยูในย่านใจกลางเมืองอัลมะอารีฟ และเป็นผลงานออกแบบของริการ์ดู บูฟิลย์
องครักษ์ยี่สิบแปดนายของปันฟีลอฟ

ทหารองครักษ์ยี่สิบแปดนายของกองพลปันฟีลอฟ  โดยทั่วไปจะเรียกกันอย่างง่าย ๆ ว่า องครักษ์ยี่สิบแปดนายของปันฟีลอฟ ("Panfilovtsy") ทหารของปันฟีลอฟ หรือเพียงแค่ เหล่าทหารยี่สิบแปดนาย เป็นกลุ่มทหารจากกองพลปืนไรเฟิลที่ 316 ของกองทัพแดงซึ่งได้เข้าร่วมในยุทธการที่มอสโกในช่วงสงครามโลกครั้งที่สอง ตามประวัติศาสตร์ของโซเวียตอย่างเป็นทางการซึ่งต่อมาได้ถูกพิสูจน์แล้วว่าเป็นเรื่องเท็จ พวกเขาทั้งหมดล้วนเสียชีวิตในการรบ เมื่อวันที่ 16 พฤศจิกายน ค.ศ. 1941 ภายหลังจากได้ทำลายรถถังเยอรมันจำนวน 18 คันและหยุดยั้งการโจมตีของข้าศึก เหล่าทหารยี่สิบแปดนายได้รับการยกย่องร่วมกันด้วยลำดับเกียรติวีรชนแห่งสหภาพโซเวียต
การสืบสวนโดยทางการโซเวียตได้ดำเนินใน ค.ศ. 1948 และนับตั้งแต่นั้นก็ไม่มีการแบ่งแยกประเภท ได้ถูกเปิดเผยว่าเรื่องราวของกลุ่มทหารเหล่านั้นเป็นการถูกสมมติขึ้นมา การกล่าวอ้างถึงความสูญเสียของเยอรมันไม่ได้รับการยืนยันในเอกสารปฏิบัติการของเยอรมันหรือโซเวียต และเยอรมันได้บรรลุเป้าหมายประจำวันของพวกเขาก่อนที่จะสิ้นสุดของวันนั้น นอกจากนี้ ไม่ใช่ยี่สิบแปดนายทั้งหมดที่เสียชีวิต แต่มีทหารเพียงหกนายที่รอดชีวิตและยังมีชีวิตอยู่ หนึ่งในพวกเขาเหล่านั้นถูกจับกุมใน ค.ศ. 1947 ด้วยข้อหากบฏต่อแผ่นดินและยอมรับสารภาพว่าได้ยอมจำนนต่อกองทหารเยอรมันด้วย "ความสมัครใจ" และเข้าร่วมกองกำลังตำรวจเยอรมันในเวลาต่อมา ผลการสืบสวนครั้งนี้ได้ถูกปกปิดเป็นความลับและเหล่าทหารองครักษ์ทั้งยี่สิบแปดนายยังคงเป็นวีรบุรุษของชาติต่อไปจนถึงปัจจุบัน
สินธุเทศ

สินธุเทศ (Sindhudesh; "ประเทศชาวสินธ์") เป็นแนวคิดแบ่งแยกดินแดนเพื่อชาวสินธ์ เสนอโดยบรรดาพรรคการเมืองชาตินิยมสินธ์ที่ต้องการให้ตั้งดินแดนของชาวสินธ์ขึ้นเป็นเขตปกครองตนเองภายในประเทศปากีสถาน หรือเป็นเอกราชจากปากีสถาน ขบวนการนี้มีฐานอยู่ที่แคว้นสินธ์ของปากีสถาน และเริ่มต้นคิดขึ้นโดยจี. เอ็ม. ซาเย็ด นักการเมืองชาตินิยมสินธ์ หลังบังกลาเทศประกาศเอกราช เขาก่อตั้ง ชยสินธเตหรีก (Jeay Sindh Tehreek) ในปี 1972 และเริ่มนำเสนอแนวคิดจัดตั้งสินธุเทศขึ้น
ผู้สนับสนุนการแบ่งแยกดินแดนสินธ์ปฏิเสธกระบวนการทางรัฐสภาในการได้มาซึ่งเอกราช ไม่เคยมีพรรคชาตินิยมสินธ์ใด ๆ เคยได้รับการลงคะแนนเสียงเพื่อปกครองในแคว้นสินธ์ไม่ว่าในการเมืองระดับใด ๆ 
ในปัจจุบันสินธ์เป็นสมาชิกหนึ่งขององค์การชาติและประชาชนที่ไม่มีผู้แทน โดยมีสภาชาวสินธ์โลกเป็นตัวแทนในองค์การดังกล่าว
พระพุทธรูปประทับนั่งจากคันธาระ

พระพุทธรูปประทับนั่งจากคันธาระ  เป็นพระพุทธรูปยุคแรกที่ยังหลงเหลือมาถึงปัจจุบัน ค้นพบที่จามาลการ์ฮี แคว้นคันธาระ ปัจจุบันอยู่ในอาณาเขตของประเทศปากีสถาน อายุราวคริสต์ศตวรรษที่ 2-3 ในสมัยจักรวรรดิกุษาณะ เช่นเดียวกับศิลปะแบบคันธาระ, กรีก-พุทธ และ กุษาณ พระพุทธรูปองค์นี้สร้างขึ้นโดยอิทธิพลจากศิลปะกรีกโบราณ ปัจจุบันพระพุทธรูปจัดแสดงอยู่ในห้อง ของพิพิธภัณฑ์บริทิช พระพุทธรูปมีลักษณะแกะสลักจากหิน schist ประทับนั่งโดยสื่อถึงพุทธประวัติครั้น "ทรงหมุนกงล้อแห่งธรรม" เป็นครั้งแรกที่สารนาถ ใกล้กับพาราณสี (ปัจจุบันอยู่ในรัฐอุตตรประเทศ ประเทศอินเดีย) โดยพระพุทธเจ้าประทับบนอาสนะยกสูงซึ่งด้านหน้ามีรูปบุคคลขนาดเล็ก แสดงพระโพธิสัตว์ประทับเปศวรีปากรีและมีรัศมีบนศีรษะ ประกบด้วยรูปแสดงชายและหญิงขนาดเล็ก เข้าใจว่าเป็นตัวแทนของผู้บริจาคเงินสร้างพระพุทธรูป
ไม่ปรากฏหลักฐานการสร้างรูปเคารพพระพุทธเจ้ามาก่อนคริสต์ศตวรรษที่ 1 ก่อนหน้านั้นพุทธศาสนิกชนบูชาสัญลักษณ์ต่าง ๆ ที่เกี่ยวกับพระพุทธเจ้า เช่น พระพุทธบาท พระพุทธรูปนี้จึงเป็นหนึ่งในพระพุทธรูปที่เก่าแก่ที่สุดชิ้นหนึ่งที่หลงเหลือมาถึงปัจจุบัน
พระพุทธรูปประทับยืนจากคันธาระ

พระพุทธรูปประทับยืนจากคันธาระ  เป็นพระพุทธรูปศิลปะกรีก-พุทธ จัดแสดงอยู่ที่พิพิธภัณฑสถานแห่งชาติโตเกียว ประเทศญี่ปุ่น นอกจากนี้ยังมีพระพุทธรูปลักษณะเดียวกันจัดแสดงอยู่ที่พิพิธภัณฑ์กีเม ประเทศฝรั่งเศส และ พิพิธภัณฑ์แห่งชาติเดลี ประเทศอินเดีย รวมถึงพระพุทธรูปองค์อื่น ๆ ที่จัดแสดงในพิพิธภัณฑ์ทั่วเอเชียใต้ พระพุทธรูปองค์นี้ค้นพบที่คันธาระ ปัจจุบันเป็นส่วนหนึ่งของประเทศปากีสถาน ประมาณอายุอยู่ที่ราวคริสต์ศตวรรษที่ 1-2
มัชนู กา ติลลา

มัชนู กา ติลลา (Majnu-ka-tilla) เป็นอาณานิคมและย่านในเดลี ประเทศอินเดีย ตั้งขึ้นในราวปี 1950 ชื่อทางการของอาณานิคมคือ นิวอรุณนครโคโลนี  และชื่ออื่น ๆ เช่น ชุงตาวน์ (Chungtown) หรือ ซัมเยลิง (Samyeling) ตั้งอยูริมแม่น้ำยมุนา ใกล้กับประตูกัศมีรี ย่านมัชนู กา ติลลา ได้รับการเรียกขานว่าเป็น "ทิเบตน้อย" ของเดลี จากจำนวนผู้อยู่อาศัยจำนวนมากในอาณานิคมที่เป็นผู้ลี้ภัยจากทิเบต
ในช่วงปี 1959 เกิดการก่อการกำเริบในทิเบต นับจากนั้นได้มีขาวทิเบตอพยพมาตั้งรกรากอยู่ในย่านนี้เริ่มตั้งแต่ปี 1959-60 ในขณะที่องค์ทาไลลามะที่ 14 เสด็จลี้ภัยไปอยู่ที่ธรรมศาลา ชาวทิเบตที่อพยพมาตั้งรกรากเริ่มต้นจากการตั้งค่ายริมถนนใกล้แม่น้ำยมุนา กระทั่งในปี 1960 รัฐบาลได้จัดสรรพื้นที่ที่อยู่อาศัยให้กับชาวทิเบตลี้ภัยในมัชนู กา ติลลา และหลังเกิดสงครามระหว่างจีนกับอินเดียในปี 1962 ผู้ลี้ภัยชาวทิเบตจำนวนมากที่เคยลี้ภัยอยู่ตามแนวชายแดนจีน-อินเดีย ต้องย้ายมาอาศัยที่นี่
ไขกุญแจข้ามโลก

ไขกุญแจข้ามโลก  เป็นซีรีส์อนิเมะโทรทัศน์ญี่ปุ่น ออกอากาศตั้งแต่เดือนตุลาคมถึงธันวาคม พ.ศ. 2564 ฤดูกาลที่สองออกอากาศตั้งแต่เดือนเมษายนถึงมิถุนายน พ.ศ. 2565 เป็นซีรีส์ข้ามฝั่งที่ประกอบด้วยตัวละครจิบิจากแฟรนไชส์ที่สร้างโดยสตูดิโอคีย์ ได้แก่ "คาน่อน", "แอร์", "แคลนนาด", "ลิตเติลบัสเตอส์!", "รีไรต์" และเรื่องอื่น ๆ
วัดเขาปูน (จังหวัดนครศรีธรรมราช)

วัดเขาปูน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพรหมโลก อำเภอพรหมคีรี จังหวัดนครศรีธรรมราช
วัดเขาปูนตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อ พ.ศ. 2508 ผู้สร้างวัดคือ พระแก้ว บนยอดเขามี "เจดีย์พระธาตุชัยมณีศรีฆะโลก" (เขาปูน) ภายในมีภาพเขียนเล่าประวัติการสร้างวัด ภายในเจดีย์ยังมีรูปปั้นพระแก้วประดิษฐาน
ด้านบนมีสำนักปฏิบัติธรรมและพระบรมราชานุสาวรีย์ของสมเด็จพระเจ้าตากสินและหอระฆัง และรูปของสมเด็จพระพุฒาจารย์ (โต พฺรหฺมรํสี) 
โบราณวัตถุที่พบบนยอดเขาปูน ได้แก่ เศษภาชนะดินเผาเนื้อหยาบตกแต่งผิวด้วยลายกดประทับลายเชือกทาบเป็นชิ้นส่วนขาของภาชนะที่มีลักษณะคล้ายเป็นหม้อสามขา เศษภาชนะดินเผาเคลือบเขียนลายสีน้ำเงินบนพื้นขาวและเขียนสีหลายสีบนพื้นขาวเป็นลักษณะของชาม (เครื่องถ้วยอันนัม) โบราณวัตถุที่ทำด้วยหินมีลักษณะคล้ายเป็นหินลับ 6 เหลี่ยมทำจากหินทราย โบราณวัตถุที่พบในถ้ำถ้วย ได้แก่ เศษภาชนะดินเผาเคลือบเขียนลายสีน้ำเงินบนพื้นขาวมีลักษณะเป็นจานเชิงและชาม สันนิษฐานว่าเป็นภาชนะเคลือบของอันนัม (เครื่องถ้วยเวียดนาม) และเครื่องถ้วยจีนสมัยราชวงศ์ชิง
วัดแจ้ง (อำเภอเมืองสงขลา)

วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อยาง อำเภอเมืองสงขลา จังหวัดสงขลา มีที่ดินตั้งวัดเนื้อที่ จำนวน 9 ไร่ 1 งาน 46.50 ตารางวา
วัดแจ้งตั้งวัดเมื่อ พ.ศ. 2320 ในรัชสมัยสมเด็จพระเจ้ากรุงธนบุรี ขณะที่เมืองสงขลาตั้งอยู่ที่ฝั่งแหลมสน ทางทิศตะวันตกของทะเลสาบสงขลา พื้นที่บริเวณข้างเคียงกับที่ตั้งวัด มีราษฎรสร้างบ้านเรือนอาศัยจำนวนน้อย ที่ดินว่างเปล่าจึงเรียกบ้านเรือนแถบนี้ว่า "บ้านแจ้ง" เมื่อสร้างวัดจึงเรียกว่า "วัดแจ้ง" ต่อมาเจ้าจอมจันทร์ ในรัชกาลที่ 4 ซึ่งอยู่ในสายตระกูล ณ สงขลา และมีบ้านเรือนอาศัยอยู่ติดกับบริเวณวัดด้านทิศใต้ ได้บริจาคที่ดินก่อสร้างบัวสำหรับบรรจุอัฐิของตระกูล ณ สงขลา และได้มอบถวายให้เป็นศาสนสมบัติทำให้วัดมีเนื้อที่เพิ่มมากขึ้น เป็นเนื้อที่วัดจนถึงปัจจุบัน วัดแจ้งได้รับพระราชทานวิสุงคามสีมาเมื่อประมาณ พ.ศ. 2389
อาคารเสนาสนะที่สำคัญ ได้แก่ อุโบสถรูปแบบทางสถาปัตยกรรมในรัชกาลที่ 4 ที่แสดงอิทธิพลศิลปะตะวันตกผสมผสานศิลปะไทยและจีน สร้างโดยปั้น อุปการโกษากร ท่านผู้หญิงในเจ้าพระยาวิเชียรคีรี (เม่น) อุโบสถหันหน้าไปทางทิศตะวันออกเฉียงเหนือ เป็นอาคารก่ออิฐถือปูนมีกำแพงแก้วโดยรอบซึ่งมีขนาดกว้างประมาณ 20 เมตร ยาวประมาณ 34 เมตร บริเวณมุมกำแพงแก้วด้านทิศตะวันตกมีเจดีย์ทรงระฆังขนาดใหญ่อยู่ 2 องค์ อุโบสถมีแผนผังรูปสี่เหลี่ยมผืนผ้ามีขนาดกว้างประมาณ 11 เมตร ยาว 21 เมตร มีประตูทางขึ้นทั้งสองด้านทั้งด้านหน้าอุโบสถและด้านหลังอุโบสถด้านละ 2 ประตู หน้าต่างด้านละ 5 ช่อง ส่วนหลังคาอุโบสถเป็นหลังคาทรงจั่วมุงด้วยกระเบื้องดินเผา หน้าบันอุโบสถตกแต่งด้วยปูนปั้นรูปพระอาทิตย์ วัดยังมีศาลาการเปรียญ ที่เก็บอัฐิ อาคารศิลปการงาน
กรมศิลปากรได้ประกาศขึ้นทะเบียนเป็นโบราณสถานของชาติ โดยประกาศในราชกิจจานุเบกษา เล่มที่ 103 ตอนที่ 65 วันที่ 22 เมษายน พ.ศ. 2529
วัดเกาะสวาด

วัดเกาะสวาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไพรวัน อำเภอตากใบ จังหวัดนราธิวาส
วัดเกาะสวาดตั้งวัดเมื่อ พ.ศ. 2380 โดยพระครูโอภาสพุทธคุณ (พุด) ซึ่งเป็นเจ้าอาวาสวัดบางเตยในขณะนั้น ได้ร่วมกันสร้างวัดกับราษฎรบ้านเกาะสวาด เรียกชื่อวัดตามชื่อหมู่บ้านว่า "วัดเกาะสวาด" เจ้าอธิการพุด ร่วมกับเจ้าอธิการวัดต่าง ๆ ขอพระราชทานวิสุงคามสีมาผ่านเจ้าเมืองกลันตัน (ตุวันสนิปากแดง) จนได้รับพระราชทานเมื่อ พ.ศ. 2441 นับจากนั้นได้สร้างเสนาสนะต่าง ๆ รวมถึงได้ให้ทางราชการสร้างโรงเรียนในที่ดินของวัด
อาคารเสนาสนะที่สำคัญ ได้แก่ อุโบสถสร้างระหว่าง พ.ศ. 2462–2482 ดำเนินการสร้างโดยพระวินัยธรรม (จุ้ย) เป็นอุโบสถแบบไทยประเพณี หันหน้าไปทางทิศตะวันตกเฉียงเหนือ แผนผังรูปสี่เหลี่ยมผืนผ้า มีเฉลียงล้อมรอบ ตัวอาคารก่ออิฐถือปูน ฉาบปูนสีดินเหลือง ช่องประตูประดับซุ้มเรือนแก้วและยอดเจดีย์ ช่องหน้าต่างประดับซุ้มทรงมณฑป ส่วนหลังคาเป็นทรงโรงแบบหลังคาลด หน้าบันเป็นแบบเรียบ มีเครื่องลำยองเป็นปูนปั้น หลังคามีปีกนกรองรับด้วยเสาพาไลทรงสี่เหลี่ยมและมีบัวหัวเสา รั้วระเบียงพาไลประดับช่องปรุเซรามิกสีเขียวแบบจีน ภายในประดิษฐานพระประธาน เป็นพระพุทธรูปปูนปั้นลงรักปิดทองประทับนั่งปางสมาธิ ขนาบด้วยพระพุทธรูปขนาดเล็กประทับนั่งปางมารวิชัย 2 ด้าน ทั้งสามองค์ประทับนั่งบนฐานชุกชีสูง ประดับกระจกสี และเขียนลวดลายประจำยาม เบื้องหลังพระประธานมีภาพจิตรกรรมฝาผนังรูปซุ้มเรือนแก้วประดับกอไม้เขียว ด้านนอกอุโบสถมีซุ้มใบเสมาทรงมณฑป ทำจากซีเมนต์ประดับกระจก
วัดนาปู่ป้อม

วัดนาปู่ป้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาปู่ป้อม อำเภอปางมะผ้า จังหวัดแม่ฮ่องสอน ที่ดินตั้งวัดมีเนื้อที่ 6 ไร่ 1 งาน
วัดนาปู่ป้อมตั้งวัดเมื่อ พ.ศ. 2409 เริ่มก่อสร้างเมื่อ พ.ศ. 2405 โดยพระวิจิ่งต่า พร้อมด้วยชาวบ้าน ได้ร่วมกันสร้างศาลาการเปรียญ จำนวน 1 หลัง และเจดีย์จำนวน 1 องค์ ต่อมาเมื่อเกิดสงครามโลกครั้งที่สอง ทำให้ประชาชนชาวบ้านได้อพยพไปอยู่ต่างถิ่น วัดนี้จึงได้ร้างไป จนเมื่อ พ.ศ. 2507 พระมอง พร้อมคณะศรัทธาได้ร่วมกันสร้างเสนาสนะขึ้นเป็นวัดใหม่อีกครั้ง 
พระสมุห์สุรเดช เตชวโร เจ้าอาวาสรูปปัจจุบัน พร้อมด้วยคณะศรัทธาทั้งหลายได้ร่วมใจกัน ทำการบูรณะปฏิสังขรณ์เจดีย์องค์เก่า โดยได้เริ่มบูรณะตั้งแต่ พ.ศ. 2552 แล้วเสร็จในปี พ.ศ. 2556 จากนั้นสร้างอุโบสถทรงไทใหญ่ทำด้วยไม้ขึ้น จำนวน 1 หลัง เมื่อ พ.ศ. 2557 วัดได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559
พิพิธภัณฑ์แกรนด์อียิปต์

พิพิธภัณฑ์แกรนด์อียิปต์ ("al-Matḥaf al-Maṣriyy al-Kabīr") คือพิพิธภัณฑ์โบราณคดีในเมืองกีซา ประเทศอียิปต์ โดยเป็นพิพิธภัณฑ์โบราณคดีที่ใหญ่ที่สุดในโลก ตั้งอยู่บนพื้นที่ประมาณ 480,000 ตร.ม. ห่างจากมหาพีระมิดแห่งกีซาราว 2 กิโลเมตร สำหรับจัดแสดงโบราณวัตถุของอารยธรรมอียิปต์โบราณ ซึ่งรวมถึงสิ่งของที่ขุดค้นได้จากหลุมพระศพของฟาโรห์ตุตันคาเมนทั้งชุด ซึ่งหลายชิ้นเป็นการจัดแสดงเป็นครั้งแรก
การจัดแสดง.
นิทรรศการจะครอบคลุมพื้นที่ประมาณหนึ่งในสามของพื้นที่พิพิธภัณฑ์ทั้งหมดที่แสดงโบราณวัตถุราว 100,000 ชิ้น จุดน่าสนใจคือการจัดแสดงครั้งแรกอย่างเต็มรูปแบบของวัตถุโบราณที่ขุดค้นได้จากสุสานขฟาโรห์ตุตันคามุน (เควี 62) ประกอบด้วยสิ่งของทั้งหมดประมาณ 5,000 ชิ้น และของที่ย้ายจากพิพิธภัณฑ์อียิปต์ในกรุงไคโร พิพิธภัณฑ์ในลักซอร์ มินยา โซฮัก อัสยูต เบนิ ซูเอฟ ฟายุม เดลต้า และอเล็กซานเดรีย
ไอเอ็นไอ (วงดนตรี)

ไอเอ็นไอ  เป็นวงบอยแบนด์สัญชาติญี่ปุ่นที่ก่อตั้งจากรายการเรียลลิตีโชว์"พรอดิวซ์ 101 เจแปน 2" กลุ่มประกอบด้วยสมาชิก 11 คน ได้แก่ มาซายะ คิมูระ, ฮิโรมุ ทาคัตสึกะ, โชโกะ ทาจิมะ, เคียวสูเกะ ฟูจิมากิ, ทาคูมิ โอซากิ, ฮิโรโตะ นิชิ, จิน มัตสึดะ, สวี่ เฟิงฝาน, ริฮิโตะ อิเคซากิ, ยูได ซาโนะ และทาเครุ โกโตะ เช่นเดียวกับผู้ชนะรายการพรอดิวซ์ 101 เจแปน 1 ไอเอ็นไอตั้งใจที่จะเป็นกลุ่มถาวร กลุ่มนี้บริหารงานโดยลาโพเนะเอนเตอร์เทนเมนต์ ซึ่งเป็นบริษัทร่วมระหว่างโยชิโมโตะ โคเกียว และซีเจ อีเอ็นเอ็ม
Direct repeat

Direct repeat เป็นลำดับยีนที่เกิดซ้ำ#เปลี่ยนทาง ๆ กันสองครั้งหรือยิ่งกว่า
กล่าวอีกนัยหนึ่งก็คือ direct repeat เป็นลำดับนิวคลีโอไทด์ที่เกิดซ้ำ#เปลี่ยนทาง ๆ ในจีโนม
ถ้าเกิดขึ้นซ้ำ#เปลี่ยนทาง ๆ โดยไม่มี#เปลี่ยนทาง ในระหว่างก็จัดด้วยว่าเป็น tandem repeat
ส่วนลำดับยีนที่เกิดแล้วตามด้วยลำดับ reverse complement ของมันจัดเป็น inverted repeat
ในตัวอย่าง ตัวดำหมายถึงลำดับที่ซ้ำกัน
5´ TTACGnnnnnnTTACG 3´
3´ AATGCnnnnnnAATGC 5´
direct repeat อาจเทียบกับคำพูดว่า บาย-บาย
เชิงอรรถและอ้างอิง.
<templatestyles src="Reflist/styles.css" />
Inverted repeat

inverted repeat (IR) เป็นลำดับนิวคลีโอไทด์ที่ภายหลังตามมาด้วยลำดับ reverse complement ของมัน
ลำดับนิวคลีโอไทด์ที่ขั้นในระหว่างอาจยาวแค่ไหนก็ได้หรือแม้แต่ไม่มีเลย 
ยกตัวอย่างเช่น 5'---TTACGnnnnnnCGTAA---3' เป็น inverted repeat 
เชิงอรรถและอ้างอิง.
<templatestyles src="Reflist/styles.css" />
Tandem repeat

Tandem repeat เป็นลำดับนิวคลีโอไทด์ที่เกิดซ้ำ ๆ ต่อ ๆ กัน
protein domain หลายอย่างก็มี tandem repeat ภายในโครงสร้างปฐมภูมิของมันที่เป็นกรดอะมิโน เช่น armadillo repeat
แต่จริง ๆ แล้ว tandem repeat มักไม่ค่อยเกิดกับโปรตีนในร่างกาย แต่โดยมากที่รู้จักเป็นโปรตีนที่มนุษย์สร้างขึ้น
ตัวอย่าง tandem repeat ก็คือ ATTCG ATTCG ATTCG ซึ่งมีลำดับ ATTCG เกิดขึ้นต่อ ๆ กัน#เปลี่ยนทาง 
เชิงอรรถและอ้างอิง.
<templatestyles src="Reflist/styles.css" />
สาธารณรัฐอิสลาม

สาธารณรัฐอิสลาม  เป็นรัฐเอกราชที่ปกครองด้วยกฎหมายอิสลามและอยู่ตรงข้ามกับราชาธิปไตยอิสลาม ปัจจุบันมีเพียง 3 ประเทศที่ใช้ชื่อนี้คืออิหร่าน, มอริเตเนีย และปากีสถาน ปากีสถานเป็นประเทศแรกที่ใช้ตำแหน่งนี้ในรัฐธรรมนูญฉบับ ค.ศ. 1956 มอริเตเนียใช้ตำแหน่งนี้ในวันที่ 28 พฤศจิกายน ค.ศ. 1958 และอิหร่านประกาศใช้หลังการปฏิวัติอิหร่านใน ค.ศ. 1979 ที่โค่นล้มราชวงศ์ปาห์ลาวี
ถึงแม้ว่าทั้งสามประเทศมีตำแหน่ง "สาธารณรัฐอิสลาม" เหมือนกัน แต่มีรัฐบาลและกฎหมายต่างกัน และมีแค่อิหร่านเท่านั้นที่เป็นรัฐเทวาธิปไตยเชิงศาสนา คำนี้มีความหมายหลายแบบ บางส่วนขัดแย้งกับอีกอัน ตามความเห็นผู้นำศาสนาของมุสลิมบางส่วนในภูมิภาคที่ยอมรับระบบนี้ สาธารณรัฐอิสลามเป็นรัฐที่อยู่ภายใต้รูปรัฐบาลอิสลาม พวกเขาเห็นมันเป็นการประนีประนอมระหว่างรัฐเคาะลีฟะฮ์อิสลามบริสุทธิ์กับสาธารณรัฐชาตินิยมแบบโลกิยนิยม ในแนวคิดสาธารณรัฐอิสลามของพวกเขา จะต้องมีการใช้ประมวลกฎหมายอาญาที่ตรงกับกฎหมายชะรีอะฮ์บางส่วนหรือทั้งหมด และรัฐนั้นอาจไม่มีกษัตริย์เหมือนที่หลายประเทศในตะวันออกกลางมีในปัจจุบัน ถึงกระนั้น ยังมีสาธารณรัฐที่มีศาสนาอิสลามเป็นศาสนาประจำชาติและปกครองด้วยกฎหมายอิสลาม (อย่างน้อยบางส่วน) แต่ไม่ใช้ตำแหน่ง "สาธารณรัฐอิสลาม" - เช่น อิรัก, เยเมน, แอลจีเรีย และมัลดีฟส์
สหพันธ์ฟุตบอลฮังการี

สหพันธ์ฟุตบอลฮังการี (, หรือ MLSZ) เป็นหน่วยงานที่กำกับดูแลฟุตบอลในประเทศฮังการี มีสำนักงานใหญ่ตั้งอยู่ที่บูดาเปสต์ ก่อตั้งเมื่อปี พ.ศ. 2444 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติฮังการี
เจ้าหญิงมารีอา-อัสทริดแห่งลีชเทินชไตน์

เจ้าหญิงมารีอา-อัสทริดแห่งลีชเทินชไตน์  ประสูติเมื่อวันที่ 26 มิถุนายน 2530 เป็นพระธิดาใน เจ้าชายนิโคลัสแห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลออปอลที่ 3 แห่งเบลเยียม ผ่านทางพระมารดา ด้วยพระบิดาดำรงตำแหน่งเป็นเอกอัครราชทูตประจำประเทศเบลเยียม ทำให้ครอบครัวพระองค์สนิทสนมกับ เจ้าหญิงอัสทริดแห่งเบลเยียม อาร์ชดัชเชสแห่งออสเตรีย-เอสเต และครอบครัวของพระองค์ และทรงเติบโตมากับ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมารีอา ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต และ เจ้าหญิงลุยซา มารีอาแห่งเบลเยียม อาร์ชดัชเชสแห่งออสเตรีย-เอสเต ผู้เป็นพระญาติวงศ์ พระองค์สามารถรับสั่งภาษาเยอรมัน ฝรั่งเศส ดัตช์ และอังกฤษ
สหพันธ์ฟุตบอลลัตเวีย

สหพันธ์ฟุตบอลลัตเวีย (, หรือ LFF) เป็นหน่วยงานที่กำกับดูแลฟุตบอลในประเทศลัตเวีย มีสำนักงานใหญ่ตั้งอยู่ที่รีกา ก่อตั้งเมื่อปี พ.ศ. 2464 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติลัตเวีย
สหพันธ์ฟุตบอลลิทัวเนีย

สหพันธ์ฟุตบอลลิทัวเนีย (, หรือ LFF) เป็นหน่วยงานที่กำกับดูแลฟุตบอลในประเทศลิทัวเนีย มีสำนักงานใหญ่ตั้งอยู่ที่วิลนีอุส ก่อตั้งเมื่อปี พ.ศ. 2465 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติลิทัวเนีย
สหพันธ์ฟุตบอลนอร์เวย์

สหพันธ์ฟุตบอลนอร์เวย์ (, หรือ NFF) เป็นหน่วยงานที่กำกับดูแลฟุตบอลในประเทศนอร์เวย์ มีสำนักงานใหญ่ตั้งอยู่ที่ออสโล ก่อตั้งเมื่อปี พ.ศ. 2445 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาตินอร์เวย์
เจ้าชายโยเซ็ฟ-เอมานูเอ็ลแห่งลีชเทินชไตน์

เจ้าชายโยเซ็ฟ-เอมานูเอ็ลแห่งลีชเทินชไตน์  ประสูติเมื่อวันที่ 7 พฤษภาคม 2532 เป็นพระโอรสพระองค์เล็กใน เจ้าชายนิโคลัสแห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลออปอลที่ 3 แห่งเบลเยียม ผ่านทางพระมารดา ด้วยพระบิดาดำรงตำแหน่งเป็นเอกอัครราชทูตประจำประเทศเบลเยียม ทำให้ครอบครัวพระองค์สนิทสนมกับ เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต และครอบครัวของพระองค์ และทรงเติบโตมากับ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต และ เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต ผู้เป็นพระญาติวงศ์ พระองค์สามารถรับสั่งภาษาเยอรมัน ฝรั่งเศส ดัตช์ และอังกฤษ พระองค์ทรงอยู่ในลำดับที่ 15 ในการสืบราชบัลลังก์ลีชเทินชไตน์ ถัดจาพระบิดา เช่นเดียวกับพระญาติบุรุษของพระองค์ ทรงสำเร็จการศึกษาจากโรงเรียนนายร้อยทหารบกแซนด์เฮิสต์ มียศทางทหารที่ ร้อยโท โดยมีพิธีมอบธงโดยเอลิซาเบธที่ 2 สมเด็จพระราชินีนาถแห่งสหราชอาณาจักร
สมาคมฟุตบอลโปแลนด์

สมาคมฟุตบอลโปแลนด์ (หรือ PZPN; ,) เป็นหน่วยงานที่กำกับดูแลฟุตบอลในประเทศโปแลนด์ มีสำนักงานใหญ่ตั้งอยู่ที่วอร์ซอ ก่อตั้งเมื่อปี พ.ศ. 2462 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติโปแลนด์
สมาคมฟุตบอลสโลวาเกีย

สมาคมฟุตบอลสโลวาเกีย (, หรือ SFZ) เป็นหน่วยงานที่กำกับดูแลฟุตบอลในประเทศสโลวาเกีย มีสำนักงานใหญ่ตั้งอยู่ที่บราติสลาวา ก่อตั้งเมื่อปี พ.ศ. 2481 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติสโลวาเกีย
สมาคมฟุตบอลสวีเดน

สมาคมฟุตบอลสวีเดน (, หรือ SvFF) เป็นหน่วยงานที่กำกับดูแลฟุตบอลในประเทศสวีเดน มีสำนักงานใหญ่ตั้งอยู่ที่ซอลนา ก่อตั้งเมื่อปี พ.ศ. 2447 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติสวีเดน
สมาคมฟุตบอลซาร์ลันท์

สมาคมฟุตบอลซาร์ลันท์  เป็นหน่วยงานที่กำกับดูแลฟุตบอลในรัฐซาร์ลันท์ มีสำนักงานใหญ่ตั้งอยู่ที่แฮร์มัน-น็อยแบร์เกอร์-ชปอร์ทชูเลอ ก่อตั้งเมื่อ พ.ศ. 2491 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติซาร์ลันท์
สมาคมฟุตบอลเซอร์เบียและมอนเตเนโกร

สมาคมฟุตบอลเซอร์เบียและมอนเตเนโกร (Serbian: , , หรือ FSSCG) เป็นหน่วยงานที่กำกับดูแลฟุตบอลในประเทศเซอร์เบียและมอนเตเนโกร มีสำนักงานใหญ่ตั้งอยู่ที่เบลเกรด ก่อตั้งเมื่อปี พ.ศ. 2462 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเซอร์เบียและมอนเตเนโกร
เจ้าชายเลโอพ็อลท์แห่งลีชเทินชไตน์

เจ้าชายเลโอพ็อลท์แห่งลีชเทินชไตน์  ประสูติเมื่อวันที่ 27 พฤษภาคม 2527 เป็นพระโอรสพระองค์แรกใน เจ้าชายนิคโคเลาส์แห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลโอพ็อลท์ที่ 3 แห่งเบลเยียม ผ่านทางพระมารดา พระองค์สิ้นพระชนม์ในวันประสูติ
สมาคมฟุตบอลยูโกสลาเวีย

สมาคมฟุตบอลยูโกสลาเวีย ; , , หรือ FSJ) เป็นหน่วยงานที่กำกับดูแลฟุตบอลในประเทศยูโกสลาเวีย มีสำนักงานใหญ่ตั้งอยู่ที่เบลเกรด ก่อตั้งเมื่อปี พ.ศ. 2462 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติยูโกสลาเวีย
สมาคมฟุตบอลเยอรมันแห่งสาธารณรัฐประชาธิปไตยเยอรมนี

สมาคมฟุตบอลเยอรมันแห่งสาธารณรัฐประชาธิปไตยเยอรมนี (หรือ DFV) เป็นหน่วยงานที่กำกับดูแลฟุตบอลในประเทศเยอรมนีตะวันออก มีสำนักงานใหญ่ตั้งอยู่ที่ไลพ์ซิช ก่อตั้งเมื่อปี พ.ศ. 2501 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเยอรมนีตะวันออก
ส่าไข้

ส่าไข้ หรือ ไข้ผื่นกุหลาบ  เป็นโรคไข้ออกผื่นชนิดหนึ่ง เกิดจากการติดเชื้อไวรัสเฮอร์ปีส์สายพันธุ์มนุษย์บางชนิด ส่วนใหญ่พบในเด็กอายุไม่เกิน 3 ปี อาจมีอาการได้หลากหลายตั้งแต่มีอาการเล็กน้อยจนเหมือนไม่มีอาการ ไปจนถึงมีไข้สูงตามด้วยผื่นขึ้นทั่วตัวหลังหายไข้ ผู้ป่วยมักเป็นไข้อยู่ 3-5 วัน ผื่นมักมีสีแดงอมชมพู มักเป็นอยู่ประมาณ 3 วัน ภาวะแทรกซ้อนที่อาจพบได้คือภาวะชักจากไข้ ซึ่งโดยทั่วไปแล้วไม่ถือเป็นภาวะแทรกซ้อนรุนแรง ในขณะที่ภาวะแทรกซ้อนรุนแรงนั้นพบได้น้อยมาก
ไวรัสที่เป็นสาเหตุของโรคนี้คือฮิวแมนเฮอร์ปีส์ไวรัส 6 และ ฮิวแมนเฮอร์ปีส์ไวรัส 7 ติดต่อกันจากคนสู่คน โดยเชื้อจะออกมากับน้ำลายของผู้ที่มีเชื้อ (ซึ่งอาจมีอาการป่วยหรืออาจไม่มีก็ได้) นอกจากนี้ยังอาจติดจากมารดาสู่ทารกในครรภ์ได้ด้วย การวินิจฉัยทำได้โดยพิจารณาจากอาการและอาการแสดง และอาจตรวจยืนยันได้ด้วยการตรวจเลือด อาจตรวจพบเม็ดเลือดขาวมีจำนวนน้อยกว่าปกติได้
โรคนี้หายได้เอง การรักษาเป็นการรักษาตามอาการ ได้แก่ การให้สารน้ำให้เพียงพอ และใช้ยาลดไข้เมื่อจำเป็น แทบทุกคนจะเคยเป็นโรคนี้มาแล้วอย่างน้อยครั้งหนึ่งในชีวิต เพศชายและเพศหญิงมีโอกาสเป็นโรคนี้เท่าๆ กัน โรคนี้ได้รับการบรรยายไว้เป็นครั้งแรกเมื่อ ค.ศ. 1910 และพบไวรัสที่เป็นสาเหตุเมื่อ ค.ศ. 1988 ในบางครั้งหากระดับภูมิคุ้มกันลดลงโรคนี้อาจกลับมาแสดงอาการซ้ำได้ และอาจทำให้เกิดภาวะแทรกซ้อนได้หลายอย่าง
เอร์เดเนต

เอร์เดเนต  เป็นเมืองหลักของจังหวัดออร์คอนและเป็นเมืองที่ใหญ่เป็นอันดับสองของประเทศมองโกเลีย เมืองนี้ตั้งอยู่ทางตอนเหนือของประเทศในหุบเขาระหว่างแม่น้ำเซเลงกาและแม่น้ำออร์คอน อยู่ห่างจากเมืองหลวงอูลานบาตาร์ไปทางตะวันตกเฉียงเหนือ 241 กิโลเมตร โดยมีเนื้อที่ทั้งหมด 208.0 ตารางกิโลเมตร และมีประชากร 97,814 คน
เมืองนี้ก่อตั้งขึ้นในปี ค.ศ. 1974 หลังจากการค้นพบแหล่งแร่ทองแดงที่ใหญ่ที่สุดในเอเชียและใหญ่เป็นอันดับสี่ของโลก เมืองนี้ยังเป็นที่ตั้งของบริษัทเหมืองแร่เอร์เดเนต (Erdenet Mining Corporation) ซึ่งเป็นบริษัทร่วมทุนระหว่างประเทศมองโกเลียและประเทศรัสเซีย และมีความสำคัญอย่างยิ่งต่อเศรษฐกิจของประเทศ
เมืองพี่น้อง.
เอร์เดเนตมเมืองพี่น้องกับเมืองต่างๆ ดังต่อไปนี้
ชอยบัลซัน

ชอยบัลซัน (ชฺเวบัลซัง) เป็นเมืองหลักของจังหวัดดอร์นอดและเป็นเมืองที่ใหญ่เป็นอันดับสี่ของประเทศมองโกเลีย ตั้งอยู่ริมฝั่งแม่น้ำเคร์เลง มีเนื้อที่ทั้งหมด 281 ตารางกิโลเมตร และมีประชากร 44,835 คน เมืองนี้มีชื่อเดิมว่า บายาน ตือเมน (Баян Түмэн) ใช้จนถึงปี ค.ศ. 1941 ต่อมาได้เปลี่ยนชื่อเพื่อเป็นเกียรติแก่นักการเมืองคอมมิวนิสต์มองโกเลีย คาร์ลอกีง ชอยบัลซัน
ชอยบัลซันเป็นเส้นทางการค้ามานานหลายศตวรรษ ในคริสต์ศตวรรษที่ 20 เมืองนี้ได้กลายเป็นศูนย์กลางการค้าของมองโกเลียตะวันออก หลังจากประเทศมองโกเลียเป็นประชาธิปไตยในปี ค.ศ. 1992 ชาวรัสเซียได้ย้ายกลับประเทศและเศรษฐกิจของเมืองส่วนใหญ่หยุดชะงัก ตั้งแต่นั้นมาเมืองนี้มีอัตราการว่างงานสูงที่สุดในประเทศมองโกเลีย
สภาอารักษ์

สภาอารักษ์ (Guardian Council) เป็นองค์กรตามรัฐธรรมนูญของสาธารณรัฐอิสลามอิหร่าน ประกอบด้วยสมาชิกสิบสองคนซึ่งเป็นกลุ่มบุคคลที่มีอำนาจและอิทธิพลกว้างขวางในประเทศ และมีอำนาจยับยั้งร่างกฎหมายของรัฐสภา
รัฐธรรมนูญอิสลามของอิหร่านบัญญัติให้สภาอารักษ์ประกอบด้วยสมาชิกสองประเภท ประเภทละหกคน ได้แก่:
สภาอารักษ์รับผิดชอบการวินิจฉัยบทบัญญัติในรัฐธรรมนูญของอิหร่าน, กำกับดูแลการเลือกตั้ง, อนุมัติผู้ถูกเสนอชื่อเป็นสมาชิกสมัชชาปราชญ์และประธานรัฐสภา ตลอดจนตรวจพิจารณาว่าบรรดาร่างกฎหมายที่ผ่านรัฐสภา ไม่ขัดกับหลักศาสนาอิสลามและรัฐธรรมนูญ
สภาอารักษ์เป็นสภาที่ไม่ได้มาจากการเลือกตั้งโดยประชาชน แต่กลับมีอำนาจเด็ดขาดเหนือรัฐสภาที่มาจากการเลือกตั้งโดยประชาชน ตลอดเวลาที่ผ่านมา กฎหมายที่เอื้อสิทธิสตรี, การปฏิรูประบบเลือกตั้ง, กฎหมายห้ามการทรมาณกรรม และการให้สัตยาบันในสนธิสัญญาว่าด้วยสิทธิมนุษยชนกับนานาชาติ ตลอดจนกฎหมายที่มีความเปิดกว้างอย่างอื่น ต่างถูกยับยั้งโดยสภาอารักษ์
วัดภูเขาน้อย

วัดภูเขาน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดภูเขาน้อยตั้งขึ้นเมื่อ พ.ศ. 2432 โดยหลวงพ่อเพชร วชิโร หรือพระครูวิบูลย์ธรรมสาร อดีตเจ้าคณะอำเภอเกาะสมุย ซึ่งขณะนั้นเกาะพะงันเป็นตำบลหนึ่งของอำเภอเกาะสมุย ท่านจึงปกครองทั้งสมุยและเกาะพะงัน หลวงพ่อเพชรมีพื้นเพเป็นชาวเกาะพะงันแต่กำเนิด ภายในวัดยังมีหลักฐานคือรอยเท้าของหลวงพ่อเพชรที่ปรากฏอยู่หลายแห่ง
โบราณที่สำคัญ คือ เจดีย์ประธานและเจดีย์รายบนยอดเขา ตั้งอยู่บนเนินเขาเตี้ย ๆ ที่ถมปรับพื้นที่เป็นลานรูปสี่เหลี่ยมผืนผ้า เจดีย์มีเรือนธาตุทรงสูง ฐานเขียง 3 ชั้น มีการต่อเติมฐานเขียง มีเจดีย์ทิศขนาดใหญ่ 6 องค์ และขนาดเล็ก 4 องค์ คาดว่าเป็นการก่อสร้างขึ้นใหม่ เจดีย์ประธาน บรรจุพระบรมสารีริกธาตุประกอบด้วยฐานเขียง ถัดขึ้นไปเป็นเรือนธาตุทรงสู ประตูหลอก 4 ด้าน เหนือบัวหงายเรือนธาตุประดับด้วยกระจังสามเหลี่ยม ถัดขึ้นไปเป็นฐานบัวแปดเหลี่ยมรองรับองค์ระฆังขนาดเล็ก ส่วนยอดเป็นปล้องไฉน 5 ปล้อง และปลียอด และอุโบสถเก่าอยู่ทางด้านเหนือ ภายในมีพระพุทธรูปเก่าเป็นพระประธาน 1 องค์ และพระพุทธรูปจำหลักไม้อีก 3 องค์
วัดหนองผักนาก

วัดหนองผักนาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผักนาก อำเภอสามชุก จังหวัดสุพรรณบุรี ที่ดินตั้งวัดมีเนื้อที่ 37 ไร่
วัดหนองผักนากตั้งเมื่อ พ.ศ. 2375 ได้รับพระราชทานวิสุงคามสีมา เมื่อวันที่ 12 มีนาคม พ.ศ. 2508 เขตวิสุงคามสีมา กว้าง 30 เมตร ยาว 60 เมตร ด้านการศึกษา ทางวัดได้เปิดสอนโรงเรียนพระปริยัติแผนกธรรมเมื่อ พ.ศ. 2497 บริเวณวัดพลโบราณสถานขนาดใหญ่และพบโบราณวัตถุจำนวนมาก จึงมีดำริที่จะจัดตั้งพิพิธภัณฑ์ที่ชุมชนมีส่วนร่วมขึ้นมา
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 15 เมตร สร้างเมื่อ พ.ศ. 2504 กุฏิสงฆ์ จำนวน 7 หลัง วิหาร กว้าง 10 เมตร ยาว 12 เมตร สร้างเมื่อ พ.ศ. 2539 ศาลาการเปรียญ กว้าง 20 เมตร ยาว 50 เมตร สร้างเมื่อ พ.ศ.2519 หอสวดมนต์ กว้าง 10 เมตร ยาว 16 เมตร สร้างเมื่อ พ.ศ. 2526 ปูชนียวัตถุมีพระประธานประจำอุโบสถ
วัดตาลล้อม

วัดตาลล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมือง อำเภอเมืองชลบุรี จังหวัดชลบุรี
วัดตาลล้อม เดิมชื่อ วัดณรงค์จอมสุวรรณ ประชาชนนิยมเรียก "วัดตาลล้อม" เริ่มสร้างเมื่อ พ.ศ. 2417 ซึ่งมีขุนณรงค์ จอมสุวรรณ กำนันตำบลบางทราย เป็นผู้มอบที่ดินถวายสร้างวัดจำนวน 31 ไร่ 2 งาน 32 วา ได้รับอนุญาตให้สร้างวัดเมื่อ พ.ศ. 2417 ได้รับพระราชทานวิสุงคามสีมา เมื่อวันที่ 1 มกราคม พ.ศ. 2519 เขตวิสุงคามสีมา กว้าง 40 เมตร ยาว 60 เมตร มีการย้ายวัดมาตั้งอยู่ฝั่งตรงข้ามซึ่งเป็นที่ของขุนณรงค์เช่นเดียวกัน เมื่อวัดย้ายมาอยู่ที่ใหม่จึงได้เปลี่ยนชื่อด้วย เพราะสถานที่ตั้งของวัดแห่งใหม่นี้ล้อมรอบด้วยต้นตาลกลายเป็นวัดอยู่กลางดงตาล 
อุโบสถหลังเก่า ได้รับการขึ้นทะเบียนเป็นโบราณสถาน ประกาศในราชกิจจานุเบกษาเล่มที่ 116 ตอนที่ พิเศษ 17 ง. ลงวันที่ 27 มีนาคม 2541 พื้นที่โบราณสถานโดยประมาณ 3 ไร่ 2 งาน 20.5 ตารางวา ลักษณะอาคารเป็นอาคารก่ออิฐถือปูน ผังรูปสี่เหลี่ยมผืนผ้า หลังคาทรงจั่วเครื่องไม้มุงกระเบื้องดินเผาหางแหลมมีชายคาปีกนกยื่นออกมาหน้าบันด้านหน้าและหลังปูนปั้นรูปหงส์จีนประดับด้วยลายก้านขด ภายในประดิษฐานพระพุทธรูปประธานปูนปั้นลงรักปิดทอง ปางมารวิชัย บนฐานชุกชี พร้อมพระอัครสาวกขนาบข้าง มีพระพุทธรูปปูนปั้นลงรักปิดทองประทับยืนทรงเครื่องใหญ่ มีจิตรกรรมฝาผนังเกี่ยวกับเรื่องพุทธประวัติ ภายนอกมีเจดีย์ราย 2 องค์ ลักษณะเป็นเจดีย์ก่ออิฐถือปูนย่อมุมไม้สิบสอง ส่วนฐานบางส่วนจมอยู่ในดิน องค์ระฆังย่อมุมทรงเครื่องมีลายปูนปั้นเป็นสายสังวาลตกแต่ง ส่วนยอดเจดีย์มีบัลลังก์สี่เหลี่ยมย่อมุมรองรับชุดบัวคลุ่มเถา ถัดขึ้นไปชำรุดหักหาย
วัดบางพระวรวิหาร

วัดบางพระวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์มหานิกาย ตั้งอยู่ในตำบลบางพระ อำเภอศรีราชา จังหวัดชลบุรี ที่ดินตั้งวัดมีเนื้อที่ 7 ไร่ 1 งาน 40 ตารางวา
วัดบางพระตั้งเมื่อ พ.ศ. 2440 แต่สันนิษฐานว่าคงสร้างมาแต่สมัยกรุงศรีอยุธยาเป็นราชธานี ต่อมาในสมัยพระบาทสมเด็จพระจอมเกล้าเจ้าอยู่หัวทรงโปรดเกล้าฯ ให้เจ้าพระยาทิพากรวงศมหาโกษาธิบดี (ขำ บุนนาค) เป็นแม่กองในการก่อสร้างพระอุโบสถและพระเจดีย์ ปัจจุบันพระอุโบสถหลังเดิมถูกรื้อไปและสร้างหลังใหม่ขึ้นมาแทนในตำแหน่งเดิม และสมัยพระครุวรกัณฑราจารย์ (บู๊ เจริญศรี) เป็นเจ้าอาวาส มีอาจารย์รูปหนึ่งในวัดเป็นผู้มีฝีมือในการก่อสร้าง ได้จัดทำกำแพงแก้วล้อมรอบพระอุโบสถจากของเดิมที่เป็นไม้ พร้อมกับเปลี่ยนช่อฟ้าใบระกา และเปลี่ยนกระเบื้องมุงหลังคาใหม่ทั้งหมด หลักฐานทางโบราณคดีที่สำคัญ ได้แก่ พระเจดีย์ และ หอสวดมนต์ ได้รับพระราชทานวิสุงคามสีมาครั้งหลังสุด เมื่อวันที่ 2 พฤศจิกายน พ.ศ. 2507 ปัจจุบันมีโรงเรียนพระปริยัติธรรมแผนกธรรมเปิดสอน
การก่อสร้างพระอุโบสถหลังใหม่ในเดือนพฤศจิกายน พ.ศ. 2507 ตามแบบของกรมศิลปากร เครื่องบนนั้นสำนักงานทรัพย์สินส่วนพระมหากษัตริย์เป็นผู้สนับสนุนเงินสร้าง พระอุโบสถ กว้าง 8 เมตร ยาว 21.40 เมตร สูงจากพื้นดินถึงอกไก่ 14.50 เมตร ก่อด้วยคอนกรีตเสริมเหล็ก เครื่องบนประกอบด้วยไม้ตะเคียน ประตูหน้าต่างทำด้วยไม้สักทั้งแผ่นแกะสลักลวดลายและสร้างพระประธานเพิ่มขึ้น 1 องค์ ใหญ่กว่าพระประธานองค์เดิม มีกำแพงแก้ว และซุ้มเสมารอบบริเวณพระอุโบสถ สร้างแล้วเสร็จเมื่อเดือนธันวาคม พ.ศ. 2510 ปัจจุบันมี พระธรรมวชิราลังการ (เจ้าคณะจังหวัดชลบุรี) เป็นเจ้าอาวาส
อำเภอกลาง (เทศมณฑลโฆนจ์)

อำเภอกลางของเทศมณฑลโฆนจ์  เป็นอำเภอในเทศมณฑลโฆนจ์ จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 30,779 คนใน 5,544 ครัวเรือน อำเภอนี้มีเพียงเมืองเดียวคือโฆนจ์ และมี 2 ตำบล คือ ตำบลเซย์ฟอบอดและตำบลแทงเกนอแรก
ทึมบรารา

ทึมบรารา (อักษรโรมัน: Thymbrara) เป็นเมืองในลิเดียโบราณใกล้ซาร์ดิส ไม่ห่างไปจากพักโตลุส แม่น้ำสายเล็กใกล้ ๆ กัน กองทหารเปอร์เซียจากเอเชียไมเนอร์เคยรวมพลตรงนี้ บริเวณอาจเป็นที่เดียวกันที่ไดโอโดรัส ซิคิวลัสบันทึกไว้เป็น ทือบาร์นา (Thybarna) ปัจจุบัน บริเวณนี้ตั้งอยู่ใกล้กับดูราซึลลือในตุรกีฝั่งเอเชีย
ป่าคด

ป่าคด  เป็นดงไม้ที่มีต้นสนรูปร่างประหลาดใกล้เมืองกรือฟีนอ จังหวัดปอมอแชซาคอดแญ ประเทศโปแลนด์
มีการปลูกต้นสน 400 ต้นในหมู่บ้านนอแวชาร์นอวอ (Nowe Czarnowo) เมื่อประมาณ ค.ศ. 1930 ลำต้นของแต่ละต้นโค้งงอไปทางทิศเหนือเหนือระดับพื้นดินเพียงเล็กน้อย แล้วโค้งกลับตั้งตรงหลังจากเบี่ยงออกไปประมาณ 3–9 ฟุต (1–3 เมตร) ต้นสนคดเหล่านี้มีป่าสนที่มีลำต้นตรงล้อมรอบอยู่ 
โดยทั่วไปเชื่อกันว่าเครื่องมือหรือเทคนิคบางอย่างของมนุษย์เป็นสาเหตุที่ทำให้ต้นสนโตมาเช่นนี้ แต่ยังไม่มีใครพิสูจน์ระบุอย่างแน่ชัดและยังคงเป็นปริศนามาจนถึงปัจจุบัน มีการสันนิษฐานว่าต้นสนเหล่านี้อาจถูกดัดให้โตเป็นไม้โค้งตามธรรมชาติเพื่อใช้ทำเครื่องเรือนหรือเรือ บางส่วนคาดคะเนว่าพายุหิมะทำให้ลำต้นโค้งงอ แต่มีหลักฐานในเรื่องนี้น้อยมาก
สถานที่นี้เปิดให้สาธารณชนเข้าชมและกลายเป็นสถานที่ท่องเที่ยวโดดเด่นแห่งหนึ่งในพื้นที่
ปาเวล โปลโตรัตสกี

ปาเวล เกราซีมอวิช โปลโตรัตสกี (ป. ค.ศ. 1888 ที่โนโวเชอร์คาสสค์ – 21 กรกฎาคม ค.ศ. 1918) เป็นนักปฏิวัติบอลเชวิก เขาเคยทำหน้าที่กรรมาธิการแรงงาน (People's Commissar for Labor) ในสาธารณรัฐสังคมนิยมโซเวียตเติร์กเมนช่วงต้น และบรรณาธิการหนังสือพิมพ์รายวัน "โซเวตสกีเติร์กเมนิสถาน"
ประวัติครอบครัว

ในทางการแพทย์ ประวัติครอบครัว  คือข้อมูลเกี่ยวกับการเจ็บป่วยของคนในครอบครัวของผู้ป่วยหรือผู้ที่กำลังเข้ารับการตรวจ ส่วนใหญ่หมายถึงผู้ที่มีความสัมพันธ์ทางสายเลือด มีประโยชน์คือช่วยทำให้สามารถระบุความเสี่ยงของการเกิดโรคบางอย่างและอาจมีผลต่อการวินิจฉัยและแนวทางการรักษาหรือป้องกันโรคได้
ตำบลโฆนเจชต์

โฆนเจชต์  เป็นตำบลในอำเภอกลาง เทศมณฑลเอฆลีด จังหวัดฟอร์ส ประเทศอิหร่าน มี 14 หมู่บ้าน จากสำมะโน พ.ศ. 2549 ตำบลนี้มีประชากร 8,385 คนใน 1,793 ครัวเรือน
สหพันธ์ฟุตบอลติมอร์-เลสเต

สหพันธ์ฟุตบอลติมอร์-เลสเต  เป็นหน่วยงานที่กำกับดูแลฟุตบอลในประเทศติมอร์-เลสเต ก่อตั้งเมื่อปี พ.ศ. 2545 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติติมอร์-เลสเต
สมาคมฟุตบอลบรูไนดารุสซาลาม

สมาคมฟุตบอลบรูไนดารุสซาลาม  เป็นหน่วยงานที่กำกับดูแลฟุตบอลในประเทศบรูไนดารุสซาลาม ก่อตั้งเมื่อปี พ.ศ. 2554 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติบรูไนดารุสซาลาม
สหพันธ์ฟุตบอลกัมพูชา

สหพันธ์ฟุตบอลกัมพูชา (, , หรือ FFC) เป็นหน่วยงานที่กำกับดูแลฟุตบอลในประเทศกัมพูชา ก่อตั้งเมื่อปี พ.ศ. 2476 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติกัมพูชา
สมาคมฟุตบอลอินโดนีเซีย

สมาคมฟุตบอลอินโดนีเซีย (Indonesian: "Persatuan Sepakbola Seluruh Indonesia", , หรือ PSSI) เป็นหน่วยงานที่กำกับดูแลฟุตบอลในประเทศอินโดนีเซีย ก่อตั้งเมื่อปี พ.ศ. 2473 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอินโดนีเซีย
สมาคมฟุตบอลมาเลเซีย

สมาคมฟุตบอลมาเลเซีย  เป็นหน่วยงานที่กำกับดูแลฟุตบอลในประเทศมาเลเซีย มีสำนักงานใหญ่ตั้งอยู่ที่ Wisma FAM Kelana Jaya ก่อตั้งเมื่อ ค.ศ. 1933 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติมาเลเซีย
สหพันธ์ฟุตบอลพม่า

สหพันธ์ฟุตบอลพม่า (หรือ MFF) เป็นหน่วยงานที่กำกับดูแลฟุตบอลในประเทศพม่า มีสำนักงานใหญ่ตั้งอยู่ที่ย่างกุ้ง ก่อตั้งเมื่อ พ.ศ. 2490 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติพม่า
สหพันธ์ฟุตบอลฟิลิปปินส์

สหพันธ์ฟุตบอลฟิลิปปินส์ (หรือ PFF) เป็นหน่วยงานที่กำกับดูแลฟุตบอลในประเทศฟิลิปปินส์ มีสำนักงานใหญ่ตั้งอยู่ที่เมโทรมะนิลา ก่อตั้งเมื่อปี พ.ศ. 2450 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติฟิลิปปินส์
เกียรติประวัติ.
สหพันธ์ฟุตบอลฟิลิปปินส์ได้รับรางวัล AFC President Recognition หมวดการพัฒนาฟุตบอลในระดับรากหญ้าจากสมาพันธ์ฟุตบอลแห่งเอเชีย ในปี พ.ศ. 2557 และปี พ.ศ. 2559
ดูเพิ่ม.
<templatestyles src="Div col/styles.css"/>
สมาคมฟุตบอลสิงคโปร์

สมาคมฟุตบอลสิงคโปร์ (หรือ FAS) เป็นหน่วยงานที่กำกับดูแลฟุตบอลในประเทศสิงคโปร์ ก่อตั้งเมื่อปี พ.ศ. 2435 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติสิงคโปร์
สหพันธ์ฟุตบอลเวียดนาม

สหพันธ์ฟุตบอลเวียดนาม (, หรือ VFF) เป็นหน่วยงานที่กำกับดูแลฟุตบอลในประเทศเวียดนาม มีสำนักงานใหญ่ตั้งอยู่ที่ฮานอย ก่อตั้งเมื่อปี พ.ศ. 2503 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเวียดนาม
สหพันธ์ฟุตบอลสาธารณรัฐประชาธิปไตยประชาชนเยเมน

สหพันธ์ฟุตบอลสาธารณรัฐประชาธิปไตยประชาชนเยเมน  เป็นหน่วยงานที่กำกับดูแลฟุตบอลในสาธารณรัฐประชาธิปไตยประชาชนเยเมน หรือที่รู้จักกันทั่วไปในชื่อ เยเมนใต้ และมีหน้าที่รับผิดชอบในการจัดตั้งฟุตบอลทีมชาติเยเมนใต้ ก่อตั้งเมื่อปี พ.ศ. 2483 และกลายเป็นสมาชิกของสหพันธ์ฟุตบอลระหว่างประเทศ (ฟีฟ่า) ในปี พ.ศ. 2510 ในปี พ.ศ. 2515 พวกเขายังเข้าร่วมสมาพันธ์ฟุตบอลแห่งเอเชีย (เอเอฟซี) ด้วย สมาคมได้ยุบตัวลงในปี พ.ศ. 2533 หลังการรวมชาติเยเมน สมาคมฟุตบอลเยเมนซึ่งถือเป็นผู้สืบทอดตำแหน่งต่อจากเยเมนเหนือ ต่อมาได้เข้าควบคุมฟุตบอลในภูมิภาค
วัดจุฬามณี (จังหวัดปัตตานี)

วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแป้น อำเภอสายบุรี จังหวัดปัตตานี มีที่ดินตั้งวัดเนื้อที่ 7 ไร่ 2 งาน 33 ตาราง มีที่ธรณีสงฆ์ 17 แปลง เนื้อที่ 83 ไร่
วัดจุฬามณีตั้งวัด เมื่อ พ.ศ. 2370 สร้างโดยหลวงปู่เสาร์ ชาวบ้านเรียกวัดนี้ว่า วัดแป้น ตามชื่อบ้าน ได้รับพระราชทานวิสุงคามสีมาเมื่อประมาณ พ.ศ. 2395 กรมศิลปากรได้ขึ้นทะเบียนเป็นโบราณสถานบนพื้นที่ 2 ไร่ 23 ตารางวา เมื่อ พ.ศ. 2561
อาคารเสนาสนะที่สำคัญ ได้แก่ อุโบสถกว้าง 7.77 เมตร ยาว 15.60 เมตร สร้าง พ.ศ. 2499 ศาลาการเปรียญกว้าง 7.79 เมตร ยาว 10.81 เมตร สร้าง พ.ศ. 2478 สร้างด้วยไม้ มีสภาพทรุดโทรม กุฏิสงฆ์ จำนวน 5 หลัง เป็นอาคารไม้ยกพื้นสูง 4 หลัง เป็นอาคารคอนกรีตเสริมเหล็ก สองชั้น 1 หลัง สำหรับปูชนียวัตถุมี พระประธานในอุโบสถ พระเพลากว้าง 2.33 เมตร เป็นพระปูนปั้น พระพุทธรูปศิลาขาว ขนาดพระเพลากว้าง 64 เซนติเมตร เจดีย์หลวงปู่เสาร์ และรูปปั้นยักษ์อยู่หน้าอุโบสถ
สมาคมฟุตบอลจีน

สมาคมฟุตบอลจีน (หรือ CFA) เป็นหน่วยงานที่กำกับดูแลฟุตบอลในประเทศจีน มีสำนักงานใหญ่ตั้งอยู่ที่ปักกิ่ง ก่อตั้งเมื่อปี พ.ศ. 2498 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติจีน
สมาคมฟุตบอลจีนไทเป

สมาคมฟุตบอลจีนไทเป (หรือ CTFA) เป็นหน่วยงานที่กำกับดูแลฟุตบอลในประเทศจีนไทเป ก่อตั้งเมื่อปี พ.ศ. 2467 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติจีนไทเป
สมาคมฟุตบอลกวม

สมาคมฟุตบอลกวม  เป็นหน่วยงานที่กำกับดูแลฟุตบอลในประเทศกวม ก่อตั้งเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติกวม
สมาคมฟุตบอลฮ่องกง

สมาคมฟุตบอลฮ่องกง (#เปลี่ยนทาง , , หรือ HKFA) เป็นหน่วยงานที่กำกับดูแลฟุตบอลในประเทศฮ่องกง มีสำนักงานใหญ่ตั้งอยู่ที่Ho Man Tin ก่อตั้งเมื่อปี พ.ศ. 2457 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติฮ่องกง
สมาคมฟุตบอลมาเก๊า

สมาคมฟุตบอลมาเก๊า (#เปลี่ยนทาง Pinyin: Àomén zúqiú zǒng huì; ,) เป็นหน่วยงานที่กำกับดูแลฟุตบอลในมาเก๊า ก่อตั้งเมื่อปี พ.ศ. 2482 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติมาเก๊า
สหพันธ์ฟุตบอลมองโกเลีย

สหพันธ์ฟุตบอลมองโกเลีย ("Mongolyn Khölbömbögiin Kholboo",) เป็นหน่วยงานที่กำกับดูแลฟุตบอลในประเทศมองโกเลีย มีสำนักงานใหญ่ตั้งอยู่ที่อูลานบาตาร์ ก่อตั้งเมื่อปี พ.ศ. 2502 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติมองโกเลีย
สมาคมฟุตบอลสาธารณรัฐประชาธิปไตยประชาชนเกาหลี

สมาคมฟุตบอลสาธารณรัฐประชาธิปไตยประชาชนเกาหลี (เกาหลี: ; เอ็มอาร์: "Chosǒn Minjujuǔi Mingonghwaguk Ch'ukgu Hyǒphoe", , หรือ PRKFA) เป็นหน่วยงานที่กำกับดูแลฟุตบอลทีมชาติเกาหลีเหนือ และมีหน้นที่รับผิดชอบดูแลการแข่งขันฟุตบอลลีกในประเทศประเทศเกาหลีเหนือ มีสำนักงานใหญ่ตั้งอยู่ที่เปียงยาง ก่อตั้งเมื่อ ค.ศ. 1945 เป็นสมาชิกของสหพันธ์ฟุตบอลระหว่างประเทศ (ฟีฟ่า) ในเดือนมิถุนายน ค.ศ. 1958 และสมาชิกของสมาพันธ์ฟุตบอลเอเชีย (เอเอฟซี) ในเดือนกันยายน ค.ศ. 1974
สมาคมฟุตบอลหมู่เกาะนอร์เทิร์นมาเรียนา

สมาคมฟุตบอลหมู่เกาะนอร์เทิร์นมาเรียนา  เป็นหน่วยงานที่กำกับดูแลฟุตบอลในหมู่เกาะนอร์เทิร์นมาเรียนา ก่อตั้งเมื่อปี พ.ศ. 2548 โดยอัยการสหรัฐ ปีเตอร์ โคลแมน เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติหมู่เกาะนอร์เทิร์นมาเรียนา
สหพันธ์ฟุตบอลอัฟกานิสถาน

สหพันธ์ฟุตบอลอัฟกานิสถาน (Persian: فدراسيون فوتبال افغانستان, , หรือ A.F.F.) เป็นหน่วยงานที่กำกับดูแลฟุตบอลในประเทศอัฟกานิสถาน มีสำนักงานใหญ่ตั้งอยู่ที่คาบูล ก่อตั้งขึ้นเมื่อปี พ.ศ. 2465 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอัฟกานิสถาน
สมาคมฟุตบอลซีเรีย

สมาคมฟุตบอลอาหรับซีเรีย  เป็นหน่วยงานที่กำกับดูแลฟุตบอลในประเทศซีเรีย มีสำนักงานใหญ่ตั้งอยู่ที่ดามัสกัส ก่อตั้งขึ้นเมื่อปี พ.ศ. 2479 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติซีเรีย
สมาคมฟุตบอลเยเมน

สมาคมฟุตบอลเยเมน  เป็นหน่วยงานที่กำกับดูแลฟุตบอลในประเทศเยเมน มีสำนักงานใหญ่ตั้งอยู่ที่ซานา ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเยเมน
แผ่นดินไหวในประเทศเฮติ พ.ศ. 2564

เมื่อเวลา 08:29:09 น. (ตามเวลาออมแสงตะวันออก) ของวันที่ 14 สิงหาคม พ.ศ. 2564 เกิดแผ่นดินไหวขนาด 7.2 ตามมาตราขนาดโมเมนต์ที่คาบสมุทรตีบูว์รงในประเทศเฮติ บนเกาะฮิสปันโยลาในทะเลแคริบเบียน มีจุดศูนย์กลางลึกลงไปใต้ดิน 10 กิโลเมตร (6.2 ไมล์) ใกล้กับเมืองเปอตี-ทรู-เดอ-นิป และห่างจากกรุงปอร์โตแปรงซ์ไปทางทิศตะวันตกประมาณ 150 กิโลเมตร (93 ไมล์) มีการประกาศเตือนภัยสึนามิตลอดแนวชายฝั่งเฮติแต่ถูกยกเลิกหลังจากนั้นไม่นาน สำนักงานสำรวจธรณีวิทยาของสหรัฐประเมินว่า "มีผู้เสียชีวิตและผู้บาดเจ็บจำนวนมาก" และเกิดความเสียหายอย่างกว้างขวาง โดยขณะนี้ประมาณกันว่ามีอาคารประมาณ 136,800 หลังได้รับความเสียหายหรือถูกทำลาย และมีผู้เสียชีวิตอย่างน้อย 2,248 คน นับเป็นแผ่นดินไหวที่ส่งผลร้ายแรงที่สุดใน พ.ศ. 2564
เปลือกโลก.
เฮติตั้งอยู่ในเขตซ้อนเหลื่อมระหว่างแผ่นอเมริกาเหนือทางทิศเหนือกับแผ่นแคริบเบียนทางทิศใต้ และบริเวณนี้ยังมีแผ่นเปลือกโลกย่อยอีกจำนวนมากรวมทั้งแผ่นกอนาฟว์ซึ่งจรดแนวรอยเลื่อนด้านทิศเหนือของเกาะฮิสปันโยลา รอยเลื่อนนี้ยังก่อให้เกิดแผ่นดินไหวครั้งใหญ่ในปี พ.ศ. 2385 มีขนาดประมาณ 8.1 โครงสร้างหลักในคาบสมุทรตีบูว์รงคือเขตรอยเลื่อนเอนริกิโย–แพลนทินการ์เดน ซึ่งทอดยาวตลอดแนว
ความเสียหาย.
มีการเตือนภัยสึนามิไปทั่วทะเลแคริบเบียน และมีคลื่นสูงประมาณ 3 เซนติเมตร ในปอร์โตแปรงซ์ ตามรายงานของ สำนักงานคุ้มครองพลเมืองเฮติ บ้านเรือนอย่างน้อย 37,300 เสียหาย นอกจากนี้ยังมีโรงแรมจำนวนหนึ่งที่ได้รับความเสียหายหรือพังทลาย สถานพยาบาลอย่างน้อย 53 แห่งได้รับความเสียหาย แผ่นดินไหวยังสร้างความเสียหายแก่โรงเรียน 308 แห่ง อาเรียล อ็องรี นายกรัฐมนตรีเฮติ ประกาศภาวะฉุกเฉิน เนื่องจากมีผู้บาดเจ็บและเสียชีวิตจำนวนมากและเกิดความเสียหายร้ายแรง มีผู้เสียชีวิตอย่างน้อย 2,248 คนจากแผ่นดินไหว มีผู้ได้รับบาดเจ็บ 12,763 รายและยังสูญหายอีก 329 ราย 
รายงานที่ตีพิมพ์โดยกองทุนเพื่อเด็กแห่งสหประชาชาติเมื่อวันที่ 30 สิงหาคม พ.ศ. 2564 ระบุว่ามีประชาชนอย่างน้อย 800,000 คน โดยเป็นเด็ก 250,000 คน ได้รับผลกระทบจากแผ่นดินไหวครั้งนี้และต้องการความช่วยเหลือด้านมนุษยธรรม ชาวเฮติประมาณ 81,000 คนไม่มีน้ำดื่มสะอาด จากข้อมูลของสหประชาชาติระบุว่า เฮติต้องการความช่วยเหลือมากกว่า 187 ล้านดอลลาร์เพื่อสนับสนุนเฮติหลังภัยพิบัติ
แมดเดน เอ็นเอฟแอล 21

แมดเดน เอ็นเอฟแอล 21  เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม "แมดเดน เอ็นเอฟแอล" ที่ดำเนินมายาวนาน โดยวางจำหน่ายสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์วัน ในวันที่ 28 สิงหาคม 2020 และสำหรับเพลย์สเตชัน 5 และเอกซ์บอกซ์ซีรีส์เอกซ์และซีรีส์เอส วางจำหน่ายในวันที่ 4 ธันวาคม 2020 โดยมีลามาร์ แจ็คสัน ตำแหน่งควอเตอร์แบ็คของทีมบัลติมอร์ เรเวนส์เป็นนักกีฬาหน้าปก และแบรนดอน เกาดินและชาร์ลส์ เดวิสเป็นผู้บรรยาย ตัวเกมได้รับคำวิจารณ์ผลมกันจากนักวิจารณ์ ซึ่งยกย่องรูปแบบการเล่นแต่วิพากษ์วิจารณ์ปัญหาทางเทคนิค ในขณะที่กระแสะต้อนรับของผู้เล่นเป็นไปในทางแง่ลบ โดยหลายคนวิพากษ์วิจารณ์อย่างหนักถึงการขาดนวัตกรรม
เวอร์ชันมือถือชื่อ แมดเดน เอ็นเอฟแอล 21 โมบายล์ ได้วางจำหน่ายบนไอโอเอส และ แอนดรอยด์ เมื่อไม่กี่สัปดาห์ก่อนการเปิดตัวเกมในครั้งแรก โดยเป็นการปรับปรุงการทำงานเต็มรูปแบบของเกมมือถือ "แมดเดน เอ็นเอฟแอล โมบายล์" ในปี 2014
ตูวาลูโมเตอาตูอา

ตูวาลูสำหรับผู้ทรงอำนาจ (ตูวาลู : ตูวาลู โมเต อา ตูอา) เป็น เพลงชาติ ของ ตูวาลู เนื้อร้องและดนตรีโดย อาฟาอีส มานัว 
ถูกนำมาใช้ใน พ.ศ. 2521 เมื่อครั้งที่ได้รับเอกราชจากสหราชอาณาจักร
เอบันสตาร์

เอบันสตาร์  เป็นเกมคอมพิวเตอร์ที่พัฒนาโดยบริษัทไมโครอิลลูชันส์ใน ค.ศ. 1988 สำหรับอามิกา
โครงเรื่อง.
ตัวละครผู้เล่นสั่งการยานอวกาศรอบ ๆ หลุมดำที่อันตรายอย่างยิ่งและเคลื่อนที่ตลอดเวลาในการแข่ง ณ อวกาศที่จัดขึ้นในในคริสต์ศตวรรษที่ 31 ซึ่งผู้เล่นยิงอาวุธของฝูงบินไปที่ยานอวกาศของฝ่ายตรงข้ามเพื่อซัดพวกเขาลงในหลุมดำและทำลายพวกเขา อย่างไรก็ตาม หลุมดำยังคายคู่ต่อสู้ออกมามากขึ้นเช่นกัน
รูปแบบการเล่น.
ผู้เล่นสามารถชิงชัยได้มากถึงสี่คนพร้อมกัน
การตอบรับ.
ใน ค.ศ. 1988 นิตยสาร"ดรากอน"ได้ให้คะแนนเกมนี้ที่ 5 คะแนนเต็ม 5
วัดโบสถ์มณีศรีบุญเรือง

วัดโบสถ์มณีศรีบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหลวง อำเภอเมืองตาก จังหวัดตาก
วัดโบสถ์มณีศรีบุญเรืองตั้งวัดเมื่อ พ.ศ. 2400 ผู้สร้างคือ พระยาวิชิตรักษา (แก้ว) เจ้าเมืองตาก อุโบสถสร้างเมื่อ พ.ศ. 2410 เดิมมีสองวัดอยู่ติดกัน คือ วัดโบสถ์มณีราษฎร์กับวัดศรีบุญเรือง โดยมีกำแพงกั้น ต่อมา พ.ศ. 2456 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการพระสงฆ์ จังหวัดตาก ได้เสด็จเยี่ยมวัดโบสถ์มณีราษฎร์วันที่ 1 ธันวาคม พ.ศ. 2456 มีปรารภให้รวมวัดทั้งสองเป็นวัดเดียวกัน และให้นามใหม่ว่า "วัดโบสถ์มณีศรีบุญเรือง" เปลี่ยนชื่อเมื่อวันที่ 19 สิงหาคม พ.ศ. 2497 วัดได้รับการบูรณปฏิสังขรณ์ เมื่อ พ.ศ. 2533 
จุดเด่นของวัด คือ มีวิหารเชื่อมติดกับเจดีย์ทรงมอญที่บรรจุพระธาตุไว้ส่วนบนของยอดฉัตร ภายในประดิษฐานพระประธานนามว่า "หลวงพ่อพุทธมนต์" เป็นพระพุทธรูปเนื้อสำริดสมัยสุโขทัย สร้างขึ้นในราวพุทธศตวรรษที่ 19 ตอนต้น มีภาพจิตรกรรมฝาผนัง ที่เขียนขึ้นบนไม้กระดานข้างละแปดภาพ บนผนังปูนข้างพระประธานสองภาพ และด้านหลังพระประธานหนึ่งภาพ ทั้งหมดเป็นเรื่องราวเกี่ยวกับพุทธประวัติ และมีรอยพระพุทธบาทหล่อด้วยทองเหลือง สร้างเมื่อ พ.ศ. 2444
วัดมณีไพรสณฑ์ (จังหวัดตาก)

วัดมณีไพรสณฑ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก
วัดมณีไพรสณฑ์สร้างขึ้นเมื่อ พ.ศ. 2328 ได้รับพระราชทานวิสุงคามสีมาวันที่ 23 สิงหาคม พ.ศ. 2499 เขตวิสุงคามสีมากว้าง 20 เมตร ยาว 40 เมตร ทางวัดได้เปิดสอนพระปริยัติธรรมเมื่อ พ.ศ. 2473
อาคารเสนาสนะที่สำคัญ ได้แก่ เจดีย์วิหารสัมพุทเธ เป็นเจดีย์ศิลปะพม่า บนเจดีย์จะประกอบไปด้วยเจดีย์องค์เล็ก ๆ จำนวน 233 องค์ ล้อมรอบตัวเจดีย์องค์ใหญ่ และในแต่ละองค์เจดีย์จะประดิษฐานพระพุทธรูปองค์เล็ก ๆ จำนวน 512,028 องค์ เจดีย์สร้างเมื่อ พ.ศ. 2529 มีขนาดกว้าง 35 เมตร ยาว 15 เมตร และมีการบูรณะปฏิสังขรณ์ใหม่เมื่อวันที่ 8 กุมภาพันธ์ พ.ศ. 2554 ภายในเจดีย์วิหารสัมพุทเธมีพระประธานองค์ใหญ่ของแต่ละด้านประดิษฐานอยู่ เช่นพระพุทธรูปทรงเครื่องแบบพม่า พระแก้วมรกตจำลอง และพระพุทธรูปอื่น ๆ เป็นต้น อุโบสถเก่าแก่อายุกว่า 200 ปี มีลวดลายไม้ฉลุตรงบริเวณหน้าบัน โบสถ์เก่าแก่อายุกว่า 200 ปี วิหารเก่าแก่ ภายในประดิษฐาน "พระพระศากมุนีศรีเมืองฉอด" สร้างด้วยปูนเก่าและพระเจ้าแสนหลวงปิดทองทั้งสององค์ บริเวณโดยรอบวัดมีซุ้มและศาลาประดิษฐานพระพุทธรูปปางต่าง ๆ ได้แก่ พระมหากัจจายนะ พระพุทธรูปปูนปั้นปางพุทธไสยาสน์ เป็นต้น
เทรโวห์ ชาโลบาห์

เทรโวห์ ทอม ชาโลบาห์ (เกิด 5 กรกฎาคม ค.ศ. 1999) เป็นนักฟุตบอลชาวอังกฤษที่เล่นในตำแหน่งเซ็นเตอร์แบ็กหรือกองกลางตัวรับให้แก่เชลซีในพรีเมียร์ลีก
ชาโลบาห์เกิดที่ฟรีทาวน์ ประเทศเซียร์ราลีโอน และย้ายมาเชลซีใน ค.ศ. 2007 ด้วยวัยเพียงแปดปี โดยเขาเข้าร่วมทีมเยาวชนของสโมสรเหมือนกับนาธาเนียล ชาโลบาห์ ซึ่งเป็นพี่ชายของเขา ชาโลบาห์ถูกปล่อยยืมตัวให้กับอิปสวิชทาวน์และฮัดเดอส์ฟีลด์ทาวน์ในอังกฤษและลอริยงต์ในฝรั่งเศส เขาลงเล่นให้แก่เชลซีครั้งแรกในยูฟ่าซูเปอร์คัพ 2021 โดยมีส่วนช่วยให้ทีมชนะเลิศรายการนี้ได้สำเร็จ
ชาโลบาห์เป็นตัวแทนของทีมชาติอังกฤษชุดเยาวชนหลายรุ่นอายุ ตั้งแต่รุ่นอายุไม่เกิน 16 จนถึง 21 ปี เขามีส่วนช่วยให้อังกฤษชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2017
เกียรติประวัติ.
เชลซี
อังกฤษ อายุไม่เกิน 19 ปี
มอร์ทัลคอมแบต 11

มอร์ทัลคอมแบต 11  เป็นวิดีโอเกมแนวต่อสู้ พัฒนาโดย NetherRealm Studios และจัดจำหน่ายโดยวอร์เนอร์ บราเธอส์ อินเตอร์แอคทีฟ เอนเตอร์เทนเมนต์ ตัวเกมเป็นภาคหลักลำดับที่ 11 ในชุดเกม "มอร์ทัลคอมแบต" และเป็นภาคต่อของเกม "มอร์ทัลคอมแบต X" ในปี 2015 ตัวเกมประกาศเปิดตัวในงานเดอะเกมอวอร์ดส์ 2018 "มอร์ทัลคอมแบต 11" วางจำหน่ายในอเมริกาเหนือและยุโรปในวันที่ 23 เมษายน 2019 สำหรับไมโครซอฟท์ วินโดวส์ นินเท็นโด สวิตช์ เพลย์สเตชัน 4 และ เอกซ์บอกซ์วัน ยกเว้นเวอร์ชันนินเท็นโด สวิตช์ ของในโซนยุโรปซึ่งวางจำหน่ายในวันที่ 10 พฤษภาคม 2019 ตัวเกมยังวางจำหน่ายบนสตาเดียในวันที่ 19 พฤศจิกายน 2019
เมื่อตัวเกมวางจำหน่าย เวอร์ชันคอนโซลของ "มอร์ทัลคอมแบต 11" ได้รับกระแสวิจารณ์แง่บวกเป็นอย่างมาก โดยยกย่องรูปแบบการเล่น เนื้อเรื่อง กราฟิก และเน็ตโค้ดที่ปรับปรุงแล้ว แต่ได้รับการวิพากษ์วิจารณ์ถึงการปรากฏตัวของไมโครทรานส์แอคชั่นและการพึ่งพาการฟาร์มที่มากเกินไป ส่วนเสริมสำหรับเกมวางจำหน่ายในวันที่ 26 พฤษภาคม 2020 ในชื่อ "มอร์ทัลคอมแบต 11: อาฟเตอร์แมท" ส่วนเสริมนี้ประกอบด้วยโหมดเนื้อเรื่องเพิ่มเติม ตัวละครใหม่สามตัว และด่านใหม่ ตัวเกมเกมเวอร์ชันปรับปรุงซึ่งมีเนื้อหาที่สามารถดาวน์โหลดได้ทั้งหมดวางขายในชื่อ "มอร์ทัลคอมแบต 11: อัลติเมตอิดีชัน" โดยวางจำหน่ายสำหรับ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส ในวันที่ 17 พฤศจิกายน 2020
หมายเหตุ.
<templatestyles src="Reflist/styles.css" />